
Ministru kabineta sēdes protokollēmums

Informatīvais ziņojums "Par Eiropas Savienības programmas „Pilsoņi, vienlīdzība, tiesības un vērtības” (2021 – 2027) kontaktpunkta darbības īstenošanu"

· 1. Pieņemt zināšanai iesniegto informatīvo ziņojumu.
· 2. Saskaņā ar Eiropas Parlamenta un Padomes 2021. gada 28. aprīļa regulu (ES) 2021/692, ar ko izveido programmu „Pilsoņi, vienlīdzība, tiesības un vērtības” un atceļ Eiropas Parlamenta un Padomes Regulu (ES) Nr.1381/2013 un Padomes Regulu (ES) Nr.390/2014, ņemot vērā Tieslietu ministrijai nosūtīto Eiropas Komisijas Tiesiskuma un patērētāju ģenerāldirektorāta pienākumu izpildītājas Salla Saastamoinen 2021. gada 22. februāra vēstuli (Ref. Ares(2021)1406926 – 22/02/2021) par programmas „Pilsoņi, vienlīdzība, tiesības un vērtības” (2021. – 2027.gads) kontaktpunktu izraudzīšanos ar Eiropas Komisijas aicinājumu nozīmēt Eiropas Savienības programmas „Pilsoņi, vienlīdzība, tiesības un vērtības” kontaktpunktus, atļaut Kultūras ministrijai uzņemties papildu valsts budžeta ilgtermiņa saistības Eiropas Savienības programmas „Pilsoņi, vienlīdzība, tiesības un vērtības” kontaktpunkta darbības nodrošināšanai no 2022. gada 16. aprīļa līdz 2023. gada 15. aprīlim. Eiropas Savienības programmas „Pilsoņi, vienlīdzība, tiesības un vērtības” kontaktpunkta Latvijā darbības nodrošināšanas kopējās izmaksas norādītajā laika periodā ir 84 600 euro, tai skaitā Eiropas Komisijas finansējums 42 300 euro un valsts budžeta līdzfinansējums 42 300 euro.
· 3. Kultūras ministrijai šī protokollēmuma 2. punktā minētā kontaktpunkta darbības īstenošanai normatīvajos aktos noteiktajā kārtībā iesniegt Finanšu ministrijā pieprasījumu finansējuma pārdalei no budžeta 74. resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
· 4. Kultūras ministrijai sagatavot un kultūras ministram noteiktā kārtībā līdz 2022. gada 1. jūnijam iesniegt izskatīšanai Ministru kabinetā informatīvo ziņojumu par šī protokollēmuma 2. punktā minētā kontaktpunkta darbības turpināšanu laika periodā no 2023. gada 16. aprīļa līdz Eiropas Savienības programmas „Pilsoņi, vienlīdzība, tiesības un vērtības” perioda beigām 2027. gadā.

